pythainlp/thai_wikipedia_clean_20230101 huggingface dataset:
เทศบาลตำบลจอมทอง แต่เดิมเป็นสุขาภิบาลบ้านหลวง อำเภอจอมทอง จังหวัดเชียงใหม่ และได้เปลี่ยนฐานะเป็นเทศบาลตำบลบ้านหลวง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อวันที่ 24 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ต่อมาจังหวัดเชียงใหม่มีคำสั่งให้เปลี่ยนชื่อเป็น "เทศบาลตำบลจอมทอง" เมื่อวันที่ 12 กันยายน พ.ศ. 2543 โดยมีตราสัญลักษณ์ของเทศบาลตำบลจอมทองเป็นรูปโกฏิทองคำบรรจุพระบรมสารีริกธาตุของสมเด็จพระสัมมาสัมพุทธเจ้า ซึ่งประดิษฐานที่วัดพระธาตุศรีจอมทองวรวิหาร อันเป็นสิ่งศักดิ์สิทธิ์ คู่บ้านคู่เมืองของอำเภอจอมทองและจังหวัดเชียงใหม่
สำนักงานเทศบาลตำบลจอมทอง ตั้งอยู่เลขที่ 299 หมู่ที่ 4 ตำบลบ้านหลวง อำเภอจอมทอง จังหวัดเชียงใหม่ อยู่ห่างจากตัวจังหวัดเชียงใหม่ไปทางทิศใต้ 58 กิโลเมตร ตามทางหลวงแผ่นดินหมายเลข 108 (ถนนเชียงใหม่ – ฮอด) มีพื้นที่ทั้งหมด 6.12 ตารางกิโลเมตร ครอบคลุมพื้นที่บางส่วนของ 3 ตำบล คือตำบลบ้านหลวง ตำบลข่วงเปา และตำบลดอยแก้ว รวมทั้งหมด 11 หมู่บ้าน
วงเวียนศรีสุริโยทัย
วงเวียนศรีสุริโยทัย (ภาษาปากเรียก "วงเวียนสระแก้ว") เป็นวงเวียนที่มีสิ่งก่อสร้างคล้ายเทียนตั้งอยู่บนพานขนาดใหญ่ เป็นสิ่งก่อสร้างที่มีความโดดเด่นทางด้านรูปแบบการก่อสร้างที่มีความสวยงาม ตั้งอยู่ถนนนารายณ์มหาราช อำเภอเมืองลพบุรี จังหวัดลพบุรี
วงเวียนศรีสุริโยทัย หรือวงเวียนสระแก้ว ตั้งอยู่บนถนนนารายณ์มหาราช ถูกก่อสร้างในสมัยจอมพล ป. พิบูลสงคราม เริ่มจากการขุดสระในปี พ.ศ. 2481-2482 เพื่อใช้เป็นแหล่งน้ำและสถานที่พักผ่อนหย่อนใจของประชาชนในย่านเมืองใหม่ลพบุรี โดยก่อสร้างเป็นประติมากรรมคล้ายทหารปืนใหญ่ในท่าเตรียมพร้อมบนแท่นสูงกลางสระ
ในเวลาต่อมาได้มีการเปลี่ยนแปลงรูปลักษณ์ของประติมากรรมเดิม ด้วยการสร้างประติมากรรมลักษณะคล้ายเทียนตั้งอยู่กลางพาน มีสะพานเชื่อมจากขอบสระทั้งสี่ทิศ ขอบพานมีตรากระทรวงต่าง ๆ ในขณะนั้น เช่น กระทรวงยุติธรรม, กระทรวงกลาโหม และกระทรวงการคลัง เป็นต้น ในสระมีพญานาคให้น้ำสี่ตัว มีรูปปั้นคชสีห์หมอบซึ่งเป็นสัญลักษณ์ของทหารอยู่เชิงสะพานทั้งสี่ทิศรวมแปดตัว รูปปั้นคชสีห์มีเจตนาปั้นให้มีกล้ามเนื้อเพื่อให้เกิดความรู้สึกแข็งแรงดุดัน ส่วนขอบสระสร้างเป็นที่นั่งพักผ่อนโดยรอบ
มีบุคคลร่วมสมัยของการก่อสร้างวงเวียนสุริโยทัยเช่น กมล เกตุ อดีตหัวหน้าหน่วยศิลปากรลพบุรี ระบุว่าสิ่งก่อสร้างที่มีลักษณะคล้ายพาน และแท่งเทียนนั้นแท้จริงแล้ว ผู้สร้างต้องการสร้างเป็นฐานสำหรับเป็นที่ตั้งอนุสาวรีย์ของจอมพล ป. พิบูลสงคราม แต่จอมพล ป. ไม่เห็นดีด้วย ประติมากรรมจึงมีลักษณะเป็นแท่งเทียนดังกล่าว
เคยมีการประดิษฐ์รูปเปลวไฟวางบนแท่งเทียนซึ่งเทศบาลลพบุรีทำมาตั้งแต่เดือนพฤศจิกายน พ.ศ. 2539 แต่ภายหลังได้มีการวิพากษ์วิจารณ์ด้านความไม่เหมาะสมและไม่เป็นไปตามเจตนารมณ์ของผู้สร้าง จึงได้มีการนำออกไป
แม้เหตุผลในการสร้างสระแก้วคือเพื่อสร้างเป็นสถานที่พักผ่อนหย่อนใจ แต่ในปัจจุบันถือเป็นสถานที่พักผ่อนหย่อนใจที่ชาวลพบุรีเข้าไปใช้สอยน้อย เนื่องจากการเข้าไปยังวงเวียนยากลำบาก เพราะมีรถวิ่งวนรอบวงเวียนอยู่ตลอด
อย่างไรก็ตามเทศบาลเมืองลพบุรีได้มีการจัดงานประเพณีลอยกระทงย้อนยุคจอมพล ป. พิบูลสงครามบริเวณรอบวงเวียนศรีสุริโยทัย ซึ่งจัดติดต่อกันตั้งแต่ปี พ.ศ. 2539 จนถึงปัจจุบัน โดยมีคำขวัญว่า "มาลานำไทย แต่งกายย้อนยุค ร่วมสนุกลอยกระทง"
เฉินเจิน หน้ากากฮีโร่
เฉินเจิน หน้ากากฮีโร่ ชื่อภาษาไทยของภาพยนตร์กังฟูสัญชาติฮ่องกงเรื่อง Legend of the Fist: The Return of Chen Zhen  นำแสดงโดย เจิ้น จื่อตัน, ซูฉี, หวง ชิวเซิน ร่วมด้วย หยู เหวินเล่อ กำกับโดย แอนดริว เลา ออกฉายเมื่อกลางปี ค.ศ. 2010
ประเทศจีนในช่วงสงครามโลกครั้งที่ 1 รัฐบาลจีนได้ส่งชายชาวจีนเกณฑ์ไปเป็นแรงงานในสมรภูมิต่าง ๆ ในยุโรป รวมถึง เฉินเจิน (เจิ้น จื่อตัน) เฉินเจินสามารถเอาชีวิตรอดกลับมาสู่ประเทศจีนได้ แต่ทว่าต้องสูญเสียเพื่อนร่วมชาติที่มีอุดมการณ์ไป หลังสงครามจบ ชาติมหาอำนาจที่เข้าร่วมในสงคราม เช่น สหรัฐอเมริกาและอังกฤษ กลับไม่ใยดีจีน และไม่สนใจที่เมืองชิงเต่าถูกกองทัพญี่ปุ่นยึด
ในกลางทศวรรษ 20 เฉินเจินได้กลับมาสู่เซี่ยงไฮ้ ในยุคที่จักรวรรดิญี่ปุ่นกำลังแผ่แสนยานุภาพ และกำลังสู่สงครามจีน-ญี่ปุ่น ในคราบนักธุรกิจหนุ่มเจ้าสำราญ ที่เซี่ยงไฮ้มีไนต์คลับที่เป็นแหล่งรวมของบุคคลชั้นสูงในเวลานั้น ชื่อ คาซาบลังกา มีนักร้องหญิงชื่อ กีกี้ (ซูฉี) เป็นดาวที่ดึงดูดแขกเข้ามายังที่แห่งนี้ คาซาบลังกาบริหารโดย หลิว ยั่วเทียน (หวง ชิวเซิน) นักธุรกิจใหญ่ที่มีเส้นสายในเซี่ยงไฮ้ โดยไม่มีใครรู้ว่าแท้ที่จริงแล้วเฉินเจิน คือ ลูกศิษย์ของ ฮั่ว หยวนเจี๋ย(หลี่ เหลียงเจี๋ย) ปรมาจารย์หมัดหมี่จงชื่อดัง ที่ล่วงลับไปก่อนหน้านี้ด้วยการสู้กับพวกญี่ปุ่นเพื่อปกป้องศักดิ์ศรีชาวจีนและประเทศชาติ เฉินเจินแฝงตัวเข้ามาในไนต์คลับแห่งนี้เพื่อสืบหาเบาะแสพวกญี่ปุ่น โดยเข้าร่วมกับขบวนการกู้ชาติจีน ซึ่งประกอบด้วย ตำรวจ, นักศึกษา และแรงงาน
เฉินเจินได้ปลอมตัวเป็นหน้ากากฮีโร่เพื่อจัดการทหารญี่ปุ่น และคุ้มครองชาวจีนผู้รักชาติหลายคนที่ตกเป็นเป้าสังหารของญี่ปุ่น โดยที่กีกี้ นักร้องสาวประจำคาซาบลังกานั้นเป็นสายลับของฝ่ายญี่ปุ่น ท้ายสุดเมื่อความจริงปรากฏ เฉินเจินได้เปิดเผยตัวและบุกเข้าสู่ โดโจ สำนักฝึกศิลปะป้องกันตัวของฝ่ายญี่ปุ่นเพื่อดวลเดี่ยวกันตัวต่อตัวต่อแม่ทัพฝ่ายญี่ปุ่น
"Legend of the Fist: The Return of Chen Zhen" ถือเป็นภาพยนตร์ใหญ่ที่เป็นผลงานรีเมคของภาพยนตร์ชุดในอดีต "Fist of Fury" ที่นำแสดงโดย บรูซ ลี และถือเป็นภาคต่อจาก "Fist of Legend" ในปี ค.ศ. 1994 ที่นำแสดงโดย หลี่ เหลียนเจี๋ย และเป็นภาพยนตร์ที่เป็นชุดต่อจากซีรีส์ในชื่อเดียวกันกับภาพยนตร์ของบรูซ ลี ในปี ค.ศ. 1995 ซึ่งก็นำแสดงโดย เจิ้น จื่อตัน ที่ดัดแปลงมาจากเรื่องราวการต่อสู้ของ หลิว เจินเซิง ซึ่งเป็นบุคคลที่มีตัวตนจริงในประวัติศาสตร์จีนและเป็นลูกศิษย์ที่มีอยู่จริงของ ฮั่ว หยวนเจี๋ย
กับภาพยนตร์เรื่องนี้ ออกฉายในช่วงที่เจิ้น จื่อตัน นักแสดงนำกำลังมีผลงานต่อเนื่องกันหลายเรื่อง และเกือบทุกเรื่องประสบความสำเร็จแทบทั้งนั้น ได้รับการกำกับการแสดงโดย แอนดรูว์ เลา ที่เคยสร้างชื่อมาแล้วจาก "Infernal Affiars" ในปี ค.ศ. 2002
ภาพยนตร์ใช้เงินสร้างสูงถึง 60 ล้านดอลลาร์ฮ่องกง และเป็น เจิ้น จื่อตัน เองที่เป็นผู้กำกับฉากแอ็คชั่น ออกฉายในฮ่องกงและประเทศไทยพร้อมกัน คือ ในวันที่ 23 กันยายน ค.ศ. 2010 เมื่อเข้าฉายแล้ว ได้รับเสียงวิจารณ์ว่า ฉากแอ๊คชั่นทำได้ตื่นเต้น สนุก และเร้าใจ โดยเฉพาะฉากสมรภูมิในฝรั่งเศสใน 10 นาทีแรกของเรื่อง แต่ทว่าในตอนท้ายที่เป็นไคลแมกซ์กลับสั้นอยู่บ้าง ตัวละครอื่น ๆ เช่น กีกี้ ที่แสดงโดย ซูฉี เหมือนเป็นตัวประกอบให้กับเฉินเจินที่เป็นพระเอกมากกว่า แต่สำหรับฉากประกอบที่เป็นนครเซี่ยงไฮ้ในยุคทศวรรษที่ 20 โดยเฉพาะไนต์คลับ คาซาบลังกา ผู้ชมชาวจีนวิจารณ์ว่าทำได้สวยงามและเซ็กซี่
โดยฉายในรอบปฐมทัศน์เมื่อวันที่ 1 กันยายน ปีเดียวกัน ในเทศกาลภาพยนตร์เวนิส ครั้งที่ 67 ซึ่งตรงกับวาระครบรอบอายุ 70 ปีของ บรูซ ลี ซึ่งเป็นเจ้าของบทบาทนี้เป็นคนแรกอีกด้วย
สำหรับในเว็บไซต์IMDbได้ให้ดาวภาพยนตร์เรื่องนี้ไปทั้งหมด 6.1 จากทั้งหมด 10 ดาว
ขณะที่ ณัฐพงษ์ โอฆะพนม คอลัมนิสต์ของคมชัดลึก วิจารณ์ไว้ว่า ช่วงฉากแอ๊คชั่น 10 นาทีแรกที่ได้รับคำชมนั้น แม้จะดูเกินจริง แต่ทว่าภาพยนตร์ก็ยังทำออกมาได้น่าสนุกจนลืมความไม่สมจริงนั้นไปได้ แต่เมื่อเข้าสู่กลางเรื่องแล้ว ภาพยนตร์กลับทำแฟลชแบ๊คย้อนกลับไปที่เนื้อหาภาคที่แล้ว ("Fist of Legend") ซึ่งอาจทำให้ผู้ชมงง โดยเฉพาะกับผู้ชมที่เป็นคนรุ่นใหม่ซึ่งอาจจะรู้จักแค่ชื่อ บรูซ ลี แต่ไม่คุ้นกับภาพยนตร์ชุดนี้ ทำให้ความต่อเนื่องของเรื่องสะดุด และกลายเป็นจุดอ่อนของภาพยนตร์เรื่องนี้
โรงภาพยนตร์ทหานบก
โรงภาพยนตร์ทหานบก (ป้ายด้านหน้าสะกด "ภาพยนตร์ทหานบก") เป็นโรงภาพยนตร์ที่มีความเก่าแก่ และในอดีตก็นับเป็นโรงภาพยนตร์ที่ทันสมัยที่สุดในประเทศอีกแห่งหนึ่งด้วย ซึ่งตั้งอยู่ใกล้กับวงเวียนศรีสุริโยทัย อำเภอเมือง จังหวัดลพบุรี ปัจจุบันอยู่ในความดูแลของกรมธนารักษ์
อาคารประวัติโรงภาพยนตร์ทหานบกเป็นสถานที่ประวัติศาสตร์ และศิลปกรรมที่สำคัญแห่งหนึ่งของจังหวัดลพบุรี ซึ่งเป็นสถานที่ทีสร้างขึ้นโดยมติคณะรัฐมนตรีเมื่อ พ.ศ. 2482 สมัยที่ท่านจอมพล แปลก พิบูลสงคราม เมื่อครั้งดำรงตำแหน่งนายกรัฐมนตรี เพื่อถูกสร้างให้เป็นรมณียสถานของเมืองลพบุรีรวมทั้งอาจจะใช้ประโยชน์เป็นที่ประชุมสภาได้หากเกิดเหตุคับขันของสงครามโลกและจำเป็นต้องย้ายเมืองหลวงมา ณ จังหวัดนี้ และมีรูปแบบสถาปัตยกรรมที่เป็นเอกลักษณ์ของยุคสมัย คือสถาปัตยกรรมแบบอลังการศิลป์ที่หาดูได้ยากในประเทศไทย ตลอดจนเป็นสถาปัตยกรรมโรงมหรสพที่ทันสมัยที่เก่าแก่ที่สุดของประเทศไทยรองจากโรงมหรสพเฉลิมกรุง อีกทั้งเป็นสถาปัตยกรรมอายุนานถึง 70 ปี แล้ว
ชมรมแดงชิคาโก
เท็ด ดีบีอาซี จูเนียร์
ทีโอเดอร์ มาร์วิน ดิบิอาซี จูเนียร์ (Theodore Marvin DiBiase, Jr.) เกิด 8 พฤศจิกายน ค.ศ. 1982 อดีตนักมวยปล้ำอาชีพและนักแสดงาวอเมริกัน เป็นนักมวยปล้ำรุ่นที่ 3 ของตระกูล ลูกชายของตำนาน เดอะ มิลเลียน ดอลลาห์ แมน เท็ด ดีบีอาซี หลานปู่ของ "ดิ ไอรอน" ไมค์ ดีบีอาซี เป็นน้องชายของไมค์ ดีบีอาซี จูเนียร์ และเป็นพี่ชายของเบรตต์ ดีบีอาซี ซึ่งเหล่านี้ต่างเป็นนักมวยปล้ำอาชีพทั้งสิ้น
เท็ดเปิดตัว WWE ครั้งแรกในรอว์วันที่ 26 พฤษภาคม 2008 โดยทำท่าว่าจะมาท้าชิงแชมป์โลกแท็กทีมจากโคดี โรดส์และฮาร์ดคอร์ ฮอลลี‎ ในไนท์ออฟแชมเปียนส์ (2008)กับคู่แท็กทีมปริศนา จนวันนั้นมาถึงเขาก็เปิดตัวมาคนเดียวโดยบอกว่าคู่แทกทีมยังไม่มา และแมตช์ก็เริ่มขึ้น แต่โคดีก็เปิดเผยว่าเขาคือคู่ทีมคนใหม่ของเท็ดโดยการหักหลังฮอลลีเป็นแท็กทีมคู่ใหม่นามไพรซ์เลสส (Priceless)
ในปลายปี 2008 เท็ดและโคดีเสียแชมป์ให้กับซีเอ็ม พังก์และโคฟี คิงส์ตัน ในรอว์สัปดาห์ต่อมาได้ไปรบกวนการปล้ำของแรนดี ออร์ตันและซีเอ็ม พังก์ จึงโดนออร์ตันเตะเข้าที่ศีรษะและต้องพักปล้ำไปในบทโทรทัศน์ แต่อันที่จริงเขาต้องไปถ่ายภาพยนตร์เรื่อง เดอะ มารีน 2
เท็ดได้กลับมาในรอว์ วันที่ 12 มกราคม 2009 โดยทำทีว่าจะรุมออร์ตัน ที่มาทำร้ายเขาร่วมกับมานูและซิม สนูกกา สุดท้ายเขาก็ได้หักหลังมานูและซิม ไปเข้าร่วมทีมเดอะเลกาซีของออร์ตันกับโคดี ในไนท์ออฟแชมเปียนส์ (2009) เท็ดกับโคดีได้ชิงแชมป์แท็กทีมยูนิฟายด์กับทีมเจริ-โชว์ (บิ๊กโชว์และคริส เจริโค) แต่ก็ไม่สามารถคว้าแชมป์ได้
หลังจากร่วมกลุ่มกับแรนดี ออร์ตันมา 1 ปี เท็ดรู้สึกอยากจะเจริญก้าวหน้าในฐานะนักมวยปล้ำเดี่ยวบ้างซึ่งเขาเอาชนะมาร์ก เฮนรีแล้วเข้ารอบไปชิงแชมป์ WWE ในอิลิมิเนชั่น แชมเบอร์ (2010)แต่ไม่สำเร็จ หลังจากนั้นเขากับโคดีก็เปิดศึกกับออร์ตัน เรื่อยมาจนถึงเรสเซิลเมเนีย ครั้งที่ 26 เป็นแมตช์ 3 เส้าระหว่าสมาชิกเดอะเลกาซี ครั้งนั้นทำให้เขากับโคดีแตกคอกันและเป็นการยุติบทบาทของเลกาซี หลังจากร่วมกลุ่มกันมานานถึง 18 เดือน
เท็ดได้ย้ายไปอยู่สแมคดาวน์จากผลดราฟท์ 25 เมษายน 2011 ในสแมคดาวน์ได้เจอกับอดีตคู่แท็กทีมอย่างโคดี โรดส์แต่ก็แพ้ ในสแมคดาวน์ต่อมาเขาได้เปิดตัวพร้อมโคดี และถูกโคดีสั่งให้เอาถุงกระดาษมาครอบหัวตัวเอง จากนั้นก็ได้เปิดศึกท้าชิงแชมป์อินเตอร์คอนติเนนทัลกับโคดีในไนท์ออฟแชมเปียนส์ (2011) แต่ก็ไม่สามารถคว้าแชมป์มาได้ ก่อนเริ่มรายการไนท์ออฟแชมเปียนส์ (2012) เขาได้กลับมาเข้าร่วมปล้ำแบทเทิลรอยัลหาผู้ท้าชิงแชมป์ยูเอสอันดับ 1 แต่ก็ไม่ชนะ
วันที่ 26 สิงหาคม 2013 เขาได้ประกาศด้วยการถ่ายวิดีโอส่วนตัวแล้วอัพลงยูทูปและทวิตเตอร์ของเขา ว่าเขาตัดสินใจที่จะไม่ต่อสัญญากับทาง WWE แล้ว โดยบอกว่านี่เป็นการตัดสินใจของตัวเขาเอง และมันเป็นสิ่งที่ดีที่สุดสำหรับตัวเขาและครอบครัวในตอนนี้ เขาอยากจะใช้เวลาเลี้ยงดูลูกด้วยการเป็นพ่อที่ดี และอยากหาโอกาสทำงานอื่นๆ เท็ดบอกว่า ตลอดระยะเวลาที่ผ่านมาเขาได้มีประสบการชีวิตที่น่าอัศจรรย์กับทาง WWE พร้อมบอกด้วยว่าเขาจะคิดถึง WWE และคิดถึงแฟนๆเสมอ อย่างไรก็ดี เขาบอกว่าไม่ใช่ว่าเขาจะออกจากสมาคมไปแล้ว และจะไม่กลับมาอีกเลย หากแต่นี่คือสิ่งที่ตัวเขาต้องการ ณ เวลานี้ โดยเขาเลือกที่จะไปหางานหรือทำสิ่งอื่นๆ นอกวงการด้วยตัวของเขาเอง สัญญาของเขาได้หมดลงวันที่ 1 กันยายน 2013
ในปลายปี 2008 ดิบิอาซีได้ไปแสดง ภาพยนตร์ "เดอะ มารีน 2" ภาพยนตร์ภาคต่อของ WWE Studios โดยเขารับบท โจ ลินวูด นาวิกโยธินสหรัฐที่มาพักร้อนกับภรรยาในประเทศไทย แต่ภรรยาของเขาถูกผู้ก่อการร้ายจับเป็นตัวประกันพร้อมกับแขกในโรงแรม เขาจึงต้องบุกเข้าไปช่วยเหลือทุกคน
โรงภาพยนต์ทหารบก
แยกจอมทอง
แยกจอมทอง  เป็นทางแยกบริเวณจุดบรรจบระหว่างถนนจอมทองกับถนนวุฒากาศ ในพื้นที่แขวงจอมทอง เขตจอมทอง กรุงเทพมหานคร ใกล้กับเชิงสะพานบางขุนเทียน
ตัวละครในหนูหิ่น อินเตอร์
ตัวละครในหนูหิ่น อินเตอร์ เป็นตัวละครการ์ตูนจากการ์ตูนไทยเรื่อง "หนูหิ่น อินเตอร์"
นิสสัน แฟร์เลดี้ แซด
นิสสัน แซด  หรือที่อาจรู้จักกันในชื่อของญี่ปุ่นว่า แฟร์เลดี้ เป็นรถยนต์นั่งสมรรถนะสูง เครื่องยนต์กลางลำหน้า ขับเคลื่อน 2 ล้อหลัง (RWD) 2 ประตู 2 ที่นั่ง ผลิตโดยบริษัทนิสสัน จากญี่ปุ่น รถใช้เครื่องยนต์บล็อกวี 6 สูบ (V6) ไม่มีเทอร์โบ (N/A) รถรุ่นนี้นิยมใช้แข่งรายการต่างๆ โดยเฉพาะดริฟท์ เนื่องจากเป็นรถขับเคลื่อนล้อหลัง และมีสมรรถนะที่เหมาะสมกับการดริฟท์
พ.ศ. 2503 ยูตากะ คาตายามะ พนักงานบริษัทนิสสัน ได้เดินทางออกจากญี่ปุ่น ไปสำรวจตลาดในภาคพื้นตะวันตก ในสหรัฐอเมริกา เขาพบว่า รถญี่ปุ่นในช่วงเวลานั้น ชาวอเมริกันประเมินค่าเป็นเพียงรถยนต์ชั้น 2 เท่านั้น (3 ผู้นำอุตสาหกรรมยานยนต์ในอเมริกาขณะนั้น (Big 3) ได้แก่ GM, Ford และ ไครส์เลอร์) แม้บริษัทนิสสันอเมริกาจะถูกตั้งขึ้นในปีเดียวกัน ในช่วงแรกที่ยังไม่มีงบประมาณพอจะตั้งโชว์รูม ต้องหาตัวแทนจำหน่าย แต่ไม่สามารถหาได้ กลุ่ม Big 3 และนักธุรกิจรายใหญ่ ปฏิเสธและดูถูกนิสสันอย่างเย็นชา จนต้องใช้เตนท์รถมือสองเป็นตัวแทนจำหน่าย คาตายามา ใช้วิธีปรับปรุงบริการหลังการขายให้มีความทั่วถึง จนเริ่มได้รับความไว้วางใจจากผู้บริโภคมากขึ้น
คาตายามาพบว่า สภาพถนนในสหรัฐอเมริกามีถนนฟรีเวย์และถนนโล่งเป็นส่วนมาก รถญี่ปุ่นทั่วไปในขณะนั้นไม่ได้ออกแบบมาให้วิ่งในถนนลักษณะดังกล่าว แรงม้าจึงน้อย การเร่งแซงยาก และเมื่อวิ่งทางไกลจะพบปัญหาเบรกร้อน จึงมีความพยายามคิดค้นรถสปอร์ตที่จะมีสมรรถนะสูง เบรกที่ทนทาน สนองตอบรสนิยมและถนนดังกล่าวได้ และราคาถูก (รถสปอร์ตของ Big 3 มีจุดอ่อนที่ราคาแพง) จึงคิดค้นออกมา โดยในขณะคิดค้น ได้ตั้งชื่อโครงการว่า Project Z ซึ่งมาจากธง Z ที่กองทัพเรือใช้ในสงครามนิจิโระ (สงครามกับรัสเซีย พ.ศ. 2447) ธง Z หมายความว่า "การโจมตีครั้งสุดท้าย ไม่มีครั้งหลังอีกแล้ว" หรือ ต้องชนะให้ได้ในครั้งนี้
ทีมคิดค้นใช้เวลาพัฒนา 4 ปี นิสสัน Z รุ่นแรกก็เปิดตัวใน พ.ศ. 2512 ชื่อ แฟร์เลดี้ แซด ใช้เป็นชื่อในการทำตลาดเฉพาะในประเทศญี่ปุ่น ทั้งแต่รุ่นแรกถึงปัจจุบัน ส่วนนอกประเทศญี่ปุ่น นิสสันจะไม่ใช้ชื่อแฟร์เลดี้ แซดในการขาย จะใช้ชื่อเป็นขนาดลูกสูบ (หน่วยเป็น ซีซี หารด้วย 10) แล้วตามด้วย Z หรือ ZX เช่น นิสสัน 240Z 260Z เป็นต้น (แต่ก็ยังมีการเรียกกันเองว่า แฟร์เลดี้ แซด นอกประเทศญี่ปุ่น)
ปัจจุบัน นิสสัน Z มียอดขายรวมตั้งแต่แรก 2 ล้านคัน ถือเป็นรถสปอร์ตที่ยอดขายสูงที่สุดในโลก (ไม่นับ Pony Car กับ Muscle Car ซึ่งเป็นรถที่มีตัวรถแบบกึ่งสปอร์ต แต่เครื่องยนต์แรงไม่น้อยกว่ารถสปอร์ต ถ้าพิจารณาเผินๆ แล้วจะค่อนข้างคล้ายรถสปอร์ต)
รุ่นที่ 1 (พ.ศ. 2512-2521; S30).
นิสสัน แซด รุ่นแรก รหัสตัวถัง S30 ออกแบบโดยทีมนักออกแบบนำโดย โยชิฮิโกะ มัตซึโอะ ในช่วงแรก 240Z กับแฟร์เลดี้ จะใช้เครื่องยนต์ต่างกัน แต่บอดี้เดียวกัน 240Z ที่ขายนอกญี่ปุ่น ใช้เครื่องยนต์ L24 6 สูบแถวเรียง 2,400 ซีซี 155 แรงม้า (HP) แต่ แฟร์เลดี้ แซด ที่ขายในประเทศญี่ปุ่น ใช้เครื่องยนต์ L20A 6 สูบแถวเรียง 2,000 ซีซี 130 แรงม้า (HP) ทั้งสองรุ่น มีราคาถูกกว่ารถสปอร์ตรุ่นอื่นๆ ที่ขายอยู่ในขณะนั้นมาก เกือบครึ่งต่อครึ่ง ในขณะที่สมรรถนะไม่น้อยไปกว่ากันมากนัก เครื่องยนต์สามารถประหยัดน้ำมันมากกว่า ยอดขายของ 240Z ถือว่าประสบความสำเร็จอย่างงดงาม ยอดการผลิตเฉพาะรุ่นแซดในปี 1972 สูงถึง 50,000 คัน
พ.ศ. 2517 240Z ปรับโฉมเล็กน้อย (ไมเนอร์เชนจ์) เป็น 260Z คือใช้เครื่องยนต์ 2,600 ซีซี รหัส L26 เพิ่มสมรรถนะเป็น 165 HP ครั้งนี้ รถที่ขายในสหรัฐอเมริกาจะมีสมรรถนะต่ำกว่ารถที่ขายในตลาดอื่น เพราะจำเป็นต้องลดสมรรถนะลงเหลือ 140 HP เพื่อให้ผ่านเกณฑ์มลพิษไอเสียของสหรัฐฯ การปรับโฉมรวมถึงการปรับปรุงระบบปรับอากาศ เพิ่มความยาวด้านหลัง และมีตัวเลือกรถ 2 แบบคือ 2 ประตู 4 ที่นั่ง กับ 2 ประตู 2 ที่นั่ง (ก่อนหน้านี้ จะเป็น 2 ประตู 2 ที่นั่งทั้งหมด)
พ.ศ. 2518 260Z ไมเนอร์เชนจ์เป็น 280Z เฉพาะในสหรัฐฯเท่านั้น (ตลาดอื่นขาย 260Z ยาวจนถึงการเปลี่ยนโฉมใหญ่ (โมเดลเชนจ์)) 280Z ใช้เครื่องยนต์ 6 สูบ 2,800 ซีซี เปลี่ยนจากเครื่องยนต์คาร์บูเรเตอร์ เป็นเครื่องยนต์หัวฉีด ซึ่งช่วยเพิ่มกำลัง (175HP) และช่วยประหยัดน้ำมัน ลดมลภาวะ เพื่อแก้ปัญหาของ 260Z ที่ต้องลดสมรรถนะลงเพราะไม่ผ่านเกณฑ์มาตรฐานไอเสีย มีระบบเกียร์ธรรมดา 5 สปีดเป็นออปชั่นเสริม จากเดิม มีเกียร์ให้เลือก 2 แบบ คือธรรมดา 4 สปีด กับอัตโนมัติ 3 สปีดเท่านั้น แต่ 280Z มีเกียร์ธรรมดา 5 สปีด เป็นตัวเลือกที่สาม (แต่อย่างไรก็ดี พบได้น้อยมาก ระบบเกียร์ที่ลูกค้า S30 เลือกซื้อมากที่สุดคือ ธรรมดา 4 สปีด) การตกแต่งภายในหรูหราขึ้น และเพิ่มขนาดกันชน
รุ่นที่ 2 (พ.ศ. 2521-2526; S130).
หลังการโมเดลเชนจ์ 260Z และ 280Z ถูกแทนที่ด้วย 280ZX รหัสตัวถัง S130 แม้ชื่อจะคล้ายกัน แต่นอกจากเครื่องยนต์ (2,800 ซีซี 6 สูบแถวเรียง) และระบบเกียร์ (เฉพาะธรรมดา 5 สปีด กับอัตโนมัติ 3 สปีด) แล้ว ที่เหลือเปลี่ยนใหม่หมด การตกแต่งภายในหรูหราขึ้นอย่างมาก เพื่อสนองตอบต่อความต้องการสินค้าที่เพิ่มขึ้น เครื่องยนต์ในช่วงนี้ จะมีรุ่นมาตรฐาน และเทอร์โบชาร์จ ซึ่งจะใช้สูบ 2,800 ซีซีเท่ากัน รุ่น 2,800 ซีซีมาตรฐาน จะให้กำลัง 135HP แรงบิด 195 นิวตันเมตร ส่วน 2,800 ซีซี เทอร์โบชาร์จ ให้กำลัง 180HP แรงบิด 275 นิวตันเมตร
พ.ศ. 2522 มีการทำรุ่นลิมิเต็ดเอดิชั่น (จำนวนจำกัด) ในโอกาสครบรอบ 10 ปี ของแซด จะใช้โลโก้ทอง ล้อโลหะผสมทอง เบาะหนัง เครื่องปรับอากาศอัตโนมัติ ฯลฯ นิสสัน แซด รุ่นที่สอง เป็นรุ่นที่มียอดขายสูงที่สุด โดยเฉพาะในปี 2522 ยอดขายแซดรวมใน 1 ปี กว่า 86,000 คัน
รุ่นที่ 3 (พ.ศ. 2526-2532; Z31).
โมเดลเชนจ์อีกครั้ง เป็น 300ZX รหัสตัวถัง แซด 31 ใช้เครื่องยนต์ 3,000 ซีซี 6 สูบ แต่เปลี่ยนจาก 6 สูบแถวเรียง เป็น วี6 ซึ่งจะช่วยให้เครื่องยนต์ทำงานนิ่งเงียบ นุ่มนวล กำลังต่อเนื่องดี ใช้งานหนักได้ และระบบเกียร์อัตโนมัติ 3 สปีด เปลี่ยนเป็นอัตโนมัติ 4 สปีด ขายควบคู่กับเกียร์ธรรมดา 5 สปีด
300ZX ทีมออกแบบนำโดย คาสุมาซุ ทาคากิ (Kasumazu Takagi) แม้จะประสบความสำเร็จไม่เท่า 280ZX แต่ก็ถือว่ารุ่นนี้มียอดขายที่งดงาม การตกแต่งภายในที่หรูหราจนเกือบจะถูกจัดเป็นรถประเภท Grand Tourer หรือรถยนต์สปอร์ตหรูหรา เครื่องยนต์ 2,000 ซีซีมาตรฐาน ให้กำลังถึง 170HP เครื่องยนต์แบบ Turbocharged ให้แรงม้าสูง 195HP ซึ่งเป็นรถที่แรงม้าสูงที่สุดในญี่ปุ่นขณะนั้น การควบคุมรถ การเร่งแซง ทำได้ดีขึ้นมาก
บริษัทดัทสัน ได้เปลี่ยนชื่อเป็นบริษัทนิสสันตั้งแต่ปี 2477 แต่แม้จะเปลี่ยนชื่อไปแล้ว รถของนิสสัน ยังคงชื่อดัทสันไว้ในบางประเทศ โดยที่ตัวรถเป็นตัวเดียวกันกับรถที่ใช้ชื่อนิสสัน แต่จะใช้ชื่อใดขึ้นอยู่กับประเทศที่ขาย (รวมทั้งประเทศไทย ที่เคยใช้ชื่อ ดัทสัน มาก่อน) สำหรับชื่อดัทสันจะใช้สำหรับรถยนต์ขนาดเล็ก ส่วนแต่นิสสันจะใช้สำหรับรถยนต์ขนาดกลางและใหญ่ ในปี พ.ศ. 2528 นิสสัน ได้ยกเลิกชื่อดัทสัน เปลี่ยนมาใช้ชื่อนิสสันทั่วโลก รวมถึงประเทศไทยด้วย เพื่อลดความสับสนและสร้างแบรนด์ให้เป็นหนึ่งเดียวกัน มีการโฆษณาประชาสัมพันธ์เกี่ยวกับแบรนด์ในทั่วโลก รวมถึงประเทศไทย
รุ่นที่ 4 (พ.ศ. 2532-2543; Z32).
โมเดลเชนจ์อีกครั้ง (รุ่นนี้เป็นรุ่นแรกที่ออกแบบโดยใช้โปรแกรม CAD และซูเปอร์คอมพิวเตอร์) ยังใช้ชื่อรุ่น 300ZX แต่รหัสตัวถัง แซด 32 ใช้เครื่องยนต์ วี6 มีขนาด 3 ลิตร เหมือน แซด 31 แต่เป็นหัวฉีดแบบ ดับเบิลโอเวอร์เฮดแคมชาฟท์ (DOHC) จากเดิมที่ใช้แบบซิงเกิลโอเวอร์เฮดแคมชาฟท์ (SOHC) และยังมีเทคโนโลยีหัวฉีด VVT ให้กำลังสูงขึ้น เป็น 222HP ถือเป็นเครื่องยนต์มาตรฐาน ส่วนเครื่องยนต์รุ่นพิเศษ ครั้งนี้ไม่ใช่ เทอร์โบชาร์จธรรมดา แต่เป็นเทอร์โบชาร์จคู่ พร้อมระบบเทอร์โบแปรผัน และอินเตอร์คูลเลอร์คู่ ให้กำลัง 283HP ส่วนระบบเกียร์มี 2 แบบคือ ธรรมดา 5 สปีด กับอัตโนมัติ 4 สปีด
พ.ศ. 2533 ยอดขายสะสม (เฉพาะที่ขายในสหรัฐอเมริกาประเทศเดียว)ของนิสสัน แซด ตั้งแต่ 240Z ครบ 1 ล้านคัน และได้ทำลายสถิติ เป็นรถสปอร์ตรุ่นที่มียอดขายสูงที่สุดในโลก ซึ่งรถตระกูลแซดสามารถครองสถิติดังกล่าวได้จนถึงปัจจุบัน
แต่แม้จะเป็นปีที่สามารถทำลายสถิติได้ แต่ก็เป็นเพราะยอดขายเก่าสะสมมาเสียส่วนใหญ่ ในช่วงของ Z32 นี้ กระแสนิยมรถสปอร์ตตกต่ำลงมาก รถสปอร์ตเกือบทุกรุ่นทั่วโลกยอดขายตกต่ำ ประกอบกับค่าเงินเยนญี่ปุ่นแข็งค่าขึ้นอย่างรุนแรงในช่วงเดียวกัน เงินดอลลาร์ที่ได้มาจึงแลกเป็นเงินเยนได้น้อยลง ส่งผลให้ต้องขึ้นราคาดอลลาร์ในต่างประเทศ ราคาในสหรัฐอเมริกาพุ่งไปเกือบ 50,000 ดอลลาร์ จากเดิมที่เคยอยู่ที่ 30,000 ดอลลาร์ ยิ่งทำให้ยอดขายตกต่ำลงไปอีก จนใน พ.ศ. 2539 นิสสัน ได้ยกเลิกการขาย แซด ในสหรัฐอเมริกา และ พ.ศ. 2543 ได้ยกเลิกการผลิตแซดทั่วทั้งโลกในที่สุด
รุ่นที่ 5 (พ.ศ. 2545-2551; Z33).
หลังจากการยกเลิกการผลิต 300ZX ก็มีกระแสเรียกร้องล้นหลามอย่างที่ไม่เคยมีมาก่อนให้กลับมาผลิต Z อีกครั้ง อีกทั้งการยกเลิกรถสปอร์ตรุ่นนี้ ยังทำให้นิสสันสูญเสียภาพลักษณ์ของการเป็นยี่ห้อรถที่ผู้คนหลงใหลใฝ่ฝัน (Image Leader) ตกต่ำกลายเป็นภาพลักษณ์ที่เชื่องช้า ไม่น่าสนใจ นิสสันตกอยู่ในสถานะทางการเงินที่ย่ำแย่ ซึ่งในสมัยนั้น มีรถญี่ปุ่นอีก 2 ยี่ห้อที่อยู่ในสภาวะขาดทุนเช่นเดียวกัน คือ มิตซูบิชิ และ อีซูซุ แต่นิสสันได้รับการช่วยเหลือ จากการที่บริษัทรถฝรั่งเศส ชื่อเรโนลต์ (Renault) ได้เข้าซื้อหุ้นนิสสัน 44.4% ทำให้ Carlos Ghosn จากเรโนลต์ ได้เข้ามาดำรงตำแหน่ง CEO นิสสัน เขาตัดสินใจจะให้นิสสันกลับมาผลิต Z อีกครั้ง ซึ่งถือได้ว่าเป็นการเริ่มต้นที่ดีของ Carlos Ghosn ในฐานะ CEO
Z รุ่นที่ 5 คือ 350Z รหัสตัวถัง Z33 ใช้เครื่องยนต์ วี6 มีขนาด 3,500 ซีซี VQ35DE DOHC 291PS (ปี 2005 เพิ่มเป็น 299PS เครื่องยนต์เดิม) ราคาตกกลับมาอยู่ที่ 30,000 ดอลลาร์ แต่จะไม่มีรุ่น 4 ที่นั่ง มีเฉพาะรุ่น 2 ที่นั่ง ปี 2549 เครื่องยนต์ของ 350Z ปรับปรุงเล็กน้อย เพิ่มขีดจำกัดการทำงานโดยไม่เป็นอันตรายขึ้นไปที่ 7,000 รอบ/นาที (รถเบนซินทั่วๆ ไป จะอยู่ที่ 6,000-6,500 รอบต่อนาที หากเกินขีดจำกัด มาตรแสดงรอบจะชี้ถึงแถบสีแดง) ปี 2550 350Z ได้ไมเนอร์เชนจ์ ใช้เครื่อง VQ35HR 3,500 ซีซี ให้กำลัง 310PS ขีดจำกัดรอบเพิ่มขึ้นไปอีก อยู่ที่ 7,500 รอบ/นาที
ระบบเกียร์ จะมีเกียร์ธรรมดา 6 สปีด กับเกียร์อัตโนมัติ 5 สปีด แต่ถ้าสำหรับเกียร์อัตโนมัติ จะสูญเสียกำลังไป 13PS จากแรงม้าที่แสดงไว้ในย่อหน้าก่อน ด้วยเพราะเป็นเรื่องปกติของเกียร์อัตโนมัติของรถทุกรุ่นทุกคัน ที่การส่งกำลัง การใช้เชื้อเพลิง จะไม่มีประสิทธิภาพเท่าเกียร์ธรรมดา
นอกจากนี้รถยังมีอีก 2 แบบคือ
1. แบบหลังคาแข็ง
2. แบบหลังคาผ้าใบ (เปิดประทุนได้)
รุ่นที่ 6 (พ.ศ. 2551-2563; Z34).
โมเดลเชนจ์อีกครั้ง เป็น 370Z ซึ่งเป็นรุ่นปัจจุบัน เปิดตัวปลายเดือนธันวาคม 2551 รหัสตัวถัง แซด 34 ใช้เครื่องยนต์ V6 รหัส VQ37VHR กำลัง 337PS แรงบิด 370 นิวตันเมตร สามารถเร่งความเร็วจาก 0-60 ไมล์ต่อชั่วโมง (0-96.56 กิโลเมตรต่อชั่วโมง) ในเวลา 5.1 วินาที จากการทดสอบของนิสสัน แต่จากการทดสอบขององค์กรภายนอก (Motor Trend Magazine) 4.7 วินาที วิ่งระยะทาง 400 เมตร (ควอเตอร์ไมล์) ใช้เวลา 13.5 วินาที ความเร็วสูงสุด 250 กิโลเมตรต่อชั่วโมง
แม้จะใช้เครื่องยนต์ขนาดใหญ่ นิสสันได้พัฒนาเครื่องยนต์มาเป็นอย่างดี 370Z ใช้เชื้อเพลิง 7.6 กิโลเมตรต่อลิตร ในเมือง และ 11 กิโลเมตรต่อลิตร บนถนนไฮเวย์ และมีมลพิษในไอเสียเพียงครึ่งหนึ่งของ มาตรฐานไอเสียของสหรัฐอเมริกา
นิสสันประเทศไทย ได้นำเข้า 370Z มาขายเอง โดยจะมี 2 รุ่น คือ เกียร์ธรรมดา 6 สปีด Syncro REV Mode 5.2 ล้านบาท และเกียร์อัตโนมัติ 7 สปีด พร้อม Manual Mode 5.3 ล้านบาท นำเข้าสำเร็จรูปจากญี่ปุ่น ทั้งคัน เปิดตัวในเมืองไทยอย่างเป็นทางการ ในวันที่ 3 สิงหาคม พ.ศ. 2552
รุ่นที่ 7 (พ.ศ. 2564-ปัจจุบัน; RZ34).
ขุมพลังของ Nissan Z รุ่นล่าสุด คาดว่าเป็น เครื่องยนต์เบนซิน แบบ 6 สูบ 3.0 ลิตร เทอร์โบคู่ รหัส VR30DDTT กำลังสูงสุด 400 แรงม้า แรงบิดสูงสุด 475 นิวตันเมตร ยกมาจาก Infiniti Q50 และ Q60 Red Sport 400 แต่อาจจะปรับแต่งให้แรงกว่าตัวเลขข้างต้น ส่วนรายละเอียดเพิ่มเติมจะเป็นอย่างไร ติดตามการเปิดตัวของรถยนต์ Prototype รุ่นนี้ที่จะมีขึ้นในวันที่ 15 กันยายน พ.ศ. 2563 ส่วนเวอร์ชันผลิตจริงอาจตามมาช่วงปี 2021 – 2022
ระบบส่งกำลังมีให้เลือก 2 แบบ ได้แก่ เกียร์ธรรมดาแบบ 6 จังหวะ 6MT และ เกียร์อัตโนมัติ 9 จังหวะ Jatco 9M-ATx พร้อม Manual Mode
ทั้งนี้ Nissan 400Z 2022 จะเปิดตัวอย่างเป็นทางการวันที่ 17 สิงหาคม 2564 ที่มหานครนิวยอร์ก ประเทศสหรัฐอเมริกา โดยจะวางจำหน่ายในราคาเริ่มต้นที่ 40,000 ดอลลาร์สหรัฐ
All NEW Nissan Z เปิดตัวอย่างเป็นทางการในตลาดโลกไปแล้ว ตั้งแต่ช่วงเดือนสิงหาคม 2564 จากนั้นก็ถูกนำมาโชว์ตัวให้ชาวญี่ปุ่นได้ยลโฉมคันจริงกันในงาน Tokyo Auto Salon 2022 ซึ่งจัดขึ้นระหว่างวันที่ 14-16 มกราคม 2565 ที่ผ่านมา พร้อมกับประกาศใช้ชื่อ “Fairlady Z” พร้อมรหัส 3BA-RZ34 ในการทำตลาด และล่าสุดเพิ่งจะมีการเปิดเผยข้อมูล Spec ตัวรถทั้งหมด พร้อมราคาจำหน่ายอย่างเป็นทางการของเวอร์ชั่นญี่ปุ่นในวันที่ 25 เมษายน 2565
แน่นอน แม้ว่ามันจะดูเหมือนว่าเรื่องนี้อาจไม่ได้ส่งผลกระทบต่อชาวไทยมากเท่าไหร่นัก เพราะยังไงตอนนี้ Nissan Z รุ่นใหม่ล่าสุดก็ยังไม่มีวี่แววว่าจะถูกนำเข้ามาวางจำหน่ายในไทยเลยด้วยซ้ำ แต่หากอิงจากข้อมูลก่อนหน้านี้ ที่เราเคยได้ข้อมูลมาว่าอันที่จริงทางผู้บริหารของ Nissan ประเทศไทย ก็กำลังพิจารณาความเป็นไปได้ในการขายเจ้า Z อีกครั้งในไทยกันอยู่เช่นกัน หลังจากที่ Nissan GT-R ประสบความสำเร็จเป็นอย่างมาก นอกจากนี้ ด้วยความจริงที่ว่า GT-R R35 ได้เข้าสู่ช่วงเวลาใกล้ปิดสายการผลิตแล้ว การนำเอา Z ที่แม้จะเป็นตัวรถสปอร์ตรุ่นรองกว่า แต่ก็ยังเป็นรถยนต์สมรรถนะสูงที่พอจะมีลูกค้าชาวไทยให้ความสนใจกันอยู่บ้าง มาทำตลาดแทนกัน ก็ย่อมเป็นสิ่งที่สามารถเกิดขึ้นได้
ดังนั้นหากทางผู้บริหารของ Nissan ประเทศไทย ยังคงให้ความสนใจในการทำตลาดรถสปอร์ตรุ่นนี้อยู่ การที่มันมีปัญหาในเรื่องสายพานการผลิต ย่อมส่งผลถึงการพิจารณากำหนดช่วงเวลาวางจำหน่ายในไทยแน่นอน เพราะพวกเขาอาจต้องรอให้รถสามารถส่งมอบให้กับลูกค้าในตลาดหลักได้อย่างคล่องตัวเสียก่อน จึงจะมีโควต้ารถสำหรับนำเข้ามาส่งมอบให้กับลูกค้าชาวไทยได้
ทรงนักเรียน
ทรงนักเรียน เป็นทรงผมสำหรับผู้ชายและผู้หญิง
บทความว่าด้วยเรื่องกฎทรงผม ของ ศ.ดร.นิธิ เอียวศรีวงศ์ จากหนังสือพิมพ์มติชนฉบับ 2 พฤศจิกายน 2550 มีคำตอบสรุปความได้ว่า ประเทศไทยรับทรงผมทรงนักเรียนทั้งเครื่องแบบต่าง ๆ จากประเทศญี่ปุ่นในช่วงสงครามโลกครั้งที่ 2 ซึ่งในช่วงสงครามนั้นเกิดเหาระบาดมาก ประชาชนจึงนิยมตัดผมสั้น
กระทรวงศึกษาธิการได้ออก แก้ไขเพิ่มเติมโดย ออกตามความใน ลงวันที่ 22 เมษายน พ.ศ. 2515 ในเรื่องเกี่ยวกับทรงผมที่ "ไม่เหมาะสมแก่สภาพของนักเรียน" กฎกระทรวงฉบับที่ 1 ระบุว่า
กฎกระทรวงฉบับที่ 2 แก้ไขเป็น
ดังนั้นโรงเรียนต่าง ๆ จึงอาจมีระเบียบในเรื่องทรงผมที่แตกต่างกันได้ในรายละเอียด แต่ส่วนใหญ่นักเรียนชายมักจะให้ตัดผมสั้นเกรียน และนักเรียนหญิงมักจะให้ตัดผมสั้นในช่วงติ่งหูถึงปกเสื้อนักเรียน
วิธีการตัดผมทรงนักเรียน.
ผู้ชาย.
การตัดผมด้านข้าง
การตัดผมด้านหลัง
การตัดผมบนศีรษะ
การตัดผมลบเหลี่ยมขอบและชั้น โดยเดินปัตตาเลี่ยน บนหวีตัดผม เพื่อลบเหลี่ยมขอบและชั้นรอบศีรษะให้กลมกลืน
ไมค์ ภิรมย์พร
ไมค์ ภิรมย์พร (8 กรกฎาคม พ.ศ. 2509 –) เป็นนักร้องลูกทุ่งชาวไทยจากภาคอีสาน เป็นนักร้องลูกทุ่งชาวไทย มีผลงานเพลงออกมาอย่างต่อเนื่อง และเป็นที่นิยมครองใจมหาชนจนถึงปัจจุบัน สามารถทำสถิติยอดขายได้ทะลุเกินกว่า 19 ชุด โดยมีผลงานเพลงอันเป็นที่รู้จักมากมาย อาทิ "ละครชีวิต", "เหนื่อยไหมคนดี", "ยาใจคนจน", "ขายแรงแต่งนาง", "ผ้าขาวบนบ่าซ้าย", "กลับคำสาหล่า", "บุญผลา"
ไมค์ ภิรมย์พร มีชื่อจริงว่า พรภิรมย์ พินทะปะกัง เกิดเมื่อวันศุกร์ที่ 8 กรกฎาคม พ.ศ. 2509 ที่ บ้านท่าม่วง ตำบลเวียงคำ อำเภอกุมภวาปี จังหวัดอุดรธานี เป็นบุตรของนายสม (เสียชีวิตแล้ว) และนางซ่อนกลิ่น พินทะปะกัง มีพี่น้องทั้งหมด 3 คน เป็นลูกชายคนโตและมีน้องชายอีก 1 คน การศึกษา จบการศึกษาระดับมัธยมศึกษาตอนต้น